கேள்வி: இன்டெர்னெட்.ஆர்க் பற்றி நீங்கள் என்ன அறிந்துள்ளீர்கள்?
பதில்: இன்டெர்னெட்.ஆர்க் (''Internet.org'') என்ற அமைப்பு வளர்ச்சி குறைந்த நாடுகளில் தேர்ந்தெடுக்கப்பட்ட சில இணைய சேவைகளுக்கான அணுக்கத்தை குறைந்த கட்டணத்தில் அல்லது கட்டணமின்றி வழங்க சமூக வலைத்தள நிறுவனமான ஃபேஸ்புக் ஏழு நகர்பேசி நிறுவனங்களுடன் (சேம்சங், எரிக்சன், மீடியாடெக், மைக்ரோசாப்ட், ஓபரா மென்பொருள், ரிலையன்ஸ் கம்யூனிகேசன் மற்றும் குவால்காம்) கூட்டாக ஏற்படுத்தப்பட்டதாகும். இணைய அணுக்கத்தினை வழங்குவதில் புதிய வணிக ஏற்பாடுகளை உருவாக்கியும் வழங்குதிறனை கூட்டியும் இந்த குறிக்கோளை அடைய இந்த அமைப்பு முயல்கின்றது. இது இணைய சமத்துவம் மீறுவதாகவும் தனது போட்டியாளர்களுக்கு எதிராக முகநூலின் சேவைகளை முன்னிலைப்படுத்துவதாகவும் குற்றச்சாட்டு எழுந்துள்ளது. ''இந்தியாவின் ஏழை மக்களை குறிவைத்த முகநூலின் நிகராளி'' என இன்டெர்னெட்.ஆர்கை விமர்சித்து இந்தியாவில் பதிவுகள் வெளியாகின. ஏப்ரல் 2015 வரை இன்டெர்னெட்.ஆர்க் பயனாளர்கள்ஒரு சில வலைத்தளங்களையே விலையின்றி காணவியைந்தது. எந்தெந்த வலைத்தளங்களை விலையின்றிக் காணலாம் எனும் பட்டியலை முகநூல் தீர்மானிப்பது இணைய சமத்துவம் மீறுவதாக அமைகின்றது. இருப்பினும், மே 2015இல் முகநூல் நிறுவனம் தனது வரையறைகளுக்குட்பட்ட அனைத்து வலைத்தளங்களும் இன்டெர்னெட்.ஆர்க் மூலம் கிடைக்கும் என அறிவித்துள்ளது.|}